Ciolacu spune că îl dă afară pe Ponta dacă a instigat românii să-i scrie lui Trump: „Categoric, nu o să mai fie consilier onorific”
Victor Ponta, consilierul onorific al premierului Marcel Ciolacu, a distribuit vineri pe Facebook o inițiativă care a apărut pe rețelele sociale de a trimite scrisori către președintele Donald Trump, pentru a atrage atenția asupra „actului nedemocratic al anulării alegerilor prezidențiale”. De asemenea, Ponta spune că va duce scrisoarea personal la Casa Albă. Ca răspuns, Marcel Ciolacu îl amenință cu excluderea din echipa sa: „Dacă există un fel de instigare asupra ordinii publice a României, categoric domnul Ponta nu o să mai fie consilier onorific."